Rayraşîyîşo dergo ke vera Komployê 15ê Sibate yê vera Rayberê Şarê Kurdî Abdullah Ocalanî bajarê Frankfurtî yê Almanya de ame destpêkerdene polîsan vizêr hêrişê ci kerd.
Gama ke rayraşîyayîş qedîya û ciwanî şîyêne komeleya Darmstadtî polîsan hêriş kerd û hîrê ciwanê ke Fransa ra tewrê çalakîye bibî destbend kerdî. Muxabîrê ajansê ma yo ke dimenê hêrişê polîsan antêne o zî raştê hêrişê polîsan ame.
